section_heading: Radnja
paragraph_text: Godine 2105. razina zagađenja planeta Zemlje je vrlo visoka, površina Zemlje sada je potpuno prekrivena smećem. "Buy n Large Corporation" (BnL), velika komercijalna tvrtka koja je preuzela vladu svijeta, izgradila je flotu velikih svemirskih brodova, čiji je vodeći brod Axiom, na kojem je čovječanstvo krenulo na petogodišnje krstarenje kako bi preživjelo, dok je na Zemlji BnL izgradio i implementirao vojsku robota pod nazivom "WALL•E" ("Waste Allocation Load Lifter • Earth-Class",) prevodivo kao ("Dizač tereta za raspodjelu otpada • Zemljana klasa"), zaduženo za čišćenje, zbijanje otpada u kocke. Nešto nažalost ne ide kako bi trebalo: iz neodređenih razloga roboti polako se počinju gasiti, i 2110. godine ne može biti održana misija ponovnog ulaska, jer planet još uvijek nije očišćen. Međutim, samo jedan od robota ostaje u pogonu.